title: Kommissionens gennemførelsesforordning (EU) 2015/1490 af 3. september 2015 om godkendelse af præparatet af carvacrol, kanelaldehyd og oleoresiner af Capsicum som fodertilsætningsstof til slagtekyllinger (indehaver af godkendelsen er Pancosma France S.A.S.) (EØS-relevant tekst)

text:
               4.9.2015

               DA

               Den Europæiske Unions Tidende

               L 231/4

         KOMMISSIONENS GENNEMFØRELSESFORORDNING (EU) 2015/1490
   af 3. september 2015
   om godkendelse af præparatet af carvacrol, kanelaldehyd og oleoresiner af Capsicum som fodertilsætningsstof til slagtekyllinger (indehaver af godkendelsen er Pancosma France S.A.S.)
   (EØS-relevant tekst)
   EUROPA-KOMMISSIONEN HAR —
   under henvisning til Europa-Parlamentets og Rådets forordning (EF) nr. 1831/2003 af 22. september 2003 om fodertilsætningsstoffer (1), særlig artikel 9, stk. 2, og
   ud fra følgende betragtninger:

               (1)

               Forordning (EF) nr. 1831/2003 indeholder bestemmelser om godkendelse af fodertilsætningsstoffer og om grundlaget og procedurerne for udstedelse af en sådan godkendelse.

               (2)

               Der er i overensstemmelse med artikel 7 i forordning (EF) nr. 1831/2003 indgivet en ansøgning om godkendelse af præparatet af carvacrol, kanelaldehyd og oleoresiner af Capsicum. Ansøgningen var vedlagt de oplysninger og dokumenter, der kræves i henhold til artikel 7, stk. 3, i forordning (EF) nr. 1831/2003.

               (3)

               Ansøgningen vedrører godkendelse af præparatet af carvacrol, kanelaldehyd og oleoresiner af Capsicum som fodertilsætningsstof til slagtekyllinger, til klassificering i tilsætningsstofkategorien »zootekniske tilsætningsstoffer«.

               (4)

               Den Europæiske Fødevaresikkerhedsautoritet (i det følgende benævnt »autoriteten«) konkluderede i sin udtalelse af 27. januar 2015 (2), at præparatet af carvacrol, kanelaldehyd og oleoresiner af Capsicum på de påtænkte anvendelsesbetingelser ikke har skadelige virkninger på dyrs eller menneskers sundhed eller miljøet, og at det potentielt kan forbedre forholdet mellem foderindtag og tilvækst hos slagtekyllinger. Autoriteten mener ikke, at der er behov for særlige krav om overvågning efter markedsføringen. Den har også gennemgået den rapport om metoden til analyse af fodertilsætningsstoffet i foder, der blev forelagt af det ved forordning (EF) nr. 1831/2003 oprettede referencelaboratorium.

               (5)

               Vurderingen af præparatet af carvacrol, kanelaldehyd og oleoresiner af Capsicum viser, at betingelserne for godkendelse, jf. artikel 5 i forordning (EF) nr. 1831/2003, er opfyldt. Anvendelsen af præparatet bør derfor godkendes som fastlagt i bilaget til nærværende forordning.

               (6)

               Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

         VEDTAGET DENNE FORORDNING:
   Artikel 1
   Det i bilaget opførte præparat, der tilhører tilsætningsstofkategorien »zootekniske tilsætningsstoffer« og den funktionelle gruppe »andre zootekniske tilsætningsstoffer«, tillades anvendt som fodertilsætningsstof på de betingelser, der er fastsat i bilaget.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 3. september 2015.

            På Kommissionens vegne

         Jean-Claude JUNCKER

            Formand

      (1)  EUT L 268 af 18.10.2003, s. 29.

      (2)  EFSA Journal 2015;13(2):4011.

      BILAG

                  Tilsætningsstoffets identifikationsnummer

                  Navn på indehaveren af godkendelsen

                  Tilsætningsstof

                  Sammensætning, kemisk betegnelse, beskrivelse, analysemetode

                  Dyreart eller -kategori

                  Maksimumsalder

                  Minimumsindhold

                  Maksimumsindhold

                  Andre bestemmelser

                  Godkendelse gyldig til

                  mg/kg fuldfoder med et vandindhold på 12 %

                     Kategori: zootekniske tilsætningsstoffer. Funktionel gruppe: andre zootekniske tilsætningsstoffer (forbedring af zootekniske parametre)

                  4d11

                  Pancosma France S.A.S.

                  Præparat af carvacrol, kanelaldehyd og oleoresiner af Capsicum

                     Tilsætningsstoffets sammensætning

                  Præparat af carvacrol, kanelaldehyd og oleoresiner af Capsicum med et indhold af:

                              —

                              carvacrol på 4,6 %-5,3 %

                              —

                              kanelaldehyd på 2,6 %-3,2 %

                              —

                              oleoresiner af Capsicum på ≥ 2 % (med et samlet indhold af capsaicin og dihydrocapsaicin på 0,06 %-0,21 %)

                     Aktivstoffernes karakteristika

                              —

                              carvacrol (1) (renhed ≥ 98 %)
                              C10H14O. CAS- nummer: 499-75-2

                              —

                              kanelaldehyd (1) (renhed ≥ 98 %)
                              C9H8O. CAS-nummer: 104-55-2

                              —

                              oleoresiner af Capsicum med et samlet minimumsindhold af capsaicin og dihydrocapsaicin på 6 %-7 %

                     Analysemetode
                      (2)

                  Til kvantificering af carvacrol, kanelaldehyd, capsaicin og dihydrocapsaicin i fodertilsætningsstoffet:

                              —

                              gaskromatografi med flammeioniseringsdetektor (GC/FID)

                  Slagtekyllinger

                  —

                  —

                  100

                              1.

                              I brugsvejledningen for tilsætningsstoffet og forblandingen angives oplagringsbetingelserne og pelleteringsstabilitet.

                              2.

                              Tilsætningsstoffet må ikke anvendes sammen med andre kilder til carvacrol, kanelaldehyd, capsaicin og dihydrocapsaicin.

                              3.

                              Sikkerhedsforanstaltninger: Der skal bæres åndedrætsværn, sikkerhedsbriller og handsker under håndteringen.

                              4.

                              Anbefalet minimumsdosis: 100 mg/kg fuldfoder.

                  24. september 2025

         (1)  JECFA, Online Edition: »Specifications for Flavourings« (http://www.fao.org/ag/agn/jecfa-flav/index.html#T).

         (2)  Nærmere oplysninger om analysemetoderne findes på referencelaboratoriets hjemmeside: https://ec.europa.eu/jrc/en/eurl/feed-additives/evaluation-reports.


title: Kommissionens gennemførelsesforordning (EU) nr. 957/2013 af 4. oktober 2013 om registrering af en betegnelse i registret over beskyttede oprindelsesbetegnelser og beskyttede geografiske betegnelser [Bamberger Hörnla / Bamberger Hörnle / Bamberger Hörnchen (BGB)]]

text:
               5.10.2013

               DA

               Den Europæiske Unions Tidende

               L 263/11

         KOMMISSIONENS GENNEMFØRELSESFORORDNING (EU) Nr. 957/2013
   af 4. oktober 2013
   om registrering af en betegnelse i registret over beskyttede oprindelsesbetegnelser og beskyttede geografiske betegnelser [Bamberger Hörnla / Bamberger Hörnle / Bamberger Hörnchen (BGB)]]
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (1), særlig artikel 52, stk. 2, og
   ud fra følgende betragtninger:

               (1)

               Forordning (EU) nr. 1151/2012 ophæver og erstatter Rådets forordning (EF) nr. 510/2006 af 20. marts 2006 om beskyttelse af geografiske betegnelser og oprindelsesbetegnelser for landbrugsprodukter og fødevarer (2).

               (2)

               I overensstemmelse med artikel 6, stk. 2, i forordning (EF) nr. 510/2006 er Tysklands ansøgning om registrering af betegnelsen «Bamberger Hörnla» / «Bamberger Hörnle» / «Bamberger Hörnchen» blevet offentliggjort i Den Europæiske Unions Tidende
                   (3).

               (3)

               Foreningen "Arche Noah" med sæde i Schiltern i Østrig har gjort indsigelse mod registreringen af denne betegnelse. Kommissionen har imidlertid afvist denne indsigelse i henhold til artikel 7, stk. 3, i forordning nr. 510/2006, da den blev indgivet direkte til Kommissionen og dermed under tilsidesættelse af førnævnte forordnings artikel 7, stk. 2, andet afsnit, hvorefter det kræves, at den indgives via de kompetente nationale myndigheder.

               (4)

               Betegnelsen «Bamberger Hörnla» / «Bamberger Hörnle» / «Bamberger Hörnchen» bør derfor registreres —

         VEDTAGET DENNE FORORDNING:
   Artikel 1
   Betegnelsen i bilaget til denne forordning registreres herved.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 4. oktober 2013.

            På Kommissionens vegne

         José Manuel BARROSO

            Formand

      (1)  EUT L 343 af 14.12.2012, s. 1.

      (2)  EUT L 93 af 31.3.2006, s. 12.

      (3)  EUT C 283 af 19.9.2012, s. 18.

      BILAG
      Landbrugsprodukter bestemt til konsum, som er opført i traktatens bilag I:

         Kategori 1.6.   Frugt, grøntsager og korn, også forarbejdet

      TYSKLAND
      Bamberger Hörnla/Bamberger Hörnle/Bamberger Hörnchen (BGB)


title: Kommissionens gennemførelsesforordning (EU) nr. 50/2014 af 20. januar 2014 om ændring af gennemførelsesforordning (EU) nr. 170/2013 om overgangsforanstaltninger for sukker som følge af Kroatiens tiltrædelse

text:
               21.1.2014

               DA

               Den Europæiske Unions Tidende

               L 16/11

      KOMMISSIONENS GENNEMFØRELSESFORORDNING (EU) Nr. 50/2014
   af 20. januar 2014
   om ændring af gennemførelsesforordning (EU) nr. 170/2013 om overgangsforanstaltninger for sukker som følge af Kroatiens tiltrædelse
   EUROPA-KOMMISSIONEN HAR —
   under henvisning til traktaten om Kroatiens tiltrædelse,
   under henvisning til akten vedrørende Kroatiens tiltrædelse, særlig artikel 41 og artikel 16 sammenholdt med bilag IV, afdeling 3a, punkt 4, og
   ud fra følgende betragtninger:

               (1)

               Ved gennemførelsesforordning (EU) nr. 170/2013 (1) fastsættes overgangsforanstaltninger for sukker som følge af Kroatiens tiltrædelse af Unionen. Kapitel II, afdeling 2, i forordningen omhandler fastsættelse og fjernelse af overskudsmængder af sukker, der forefindes i Kroatien på datoen for tiltrædelsen. Der angives navnlig tidsfrister for fastsættelsen af overskudsmængder af sukker, fjernelsen af disse og bevis for fjernelsen, der skal fremlægges af de identificerede erhvervsdrivende i Kroatien. Endvidere fastsættes de referenceperioder, der skal anvendes til beregning af de afgifter, som Kroatien skal betale, hvis overskudsmængder ikke fjernes.

               (2)

               På grund af den tid, der er nødvendig for at udføre en grundig analyse af de oplysninger, som Kroatien har indgivet, samt for at afholde drøftelser med landet og sikre korrekt anvendelse af gennemførelsesforordning (EU) nr. 170/2013, kapitel II, afdeling 2, er det nødvendigt at forlænge de tidsfrister, der er angivet i gennemførelsesforordningen, for så vidt angår fastsættelse af overskudsmængder af sukker.

               (3)

               Gennemførelsesforordning (EU) nr. 170/2013 bør derfor ændres.

               (4)

               Foranstaltningerne i denne forordning er i overensstemmelse med udtalelse fra Forvaltningskomitéen for den Fælles Markedsordning for Landbrugsprodukter —

         VEDTAGET DENNE FORORDNING:
   Artikel 1
   I gennemførelsesforordning (EU) nr. 170/2013 foretages følgende ændringer:

               1)

               I artikel 7, stk. 1, erstattes »31. januar 2014« af »30. september 2014«

               2)

               I artikel 9, stk. 1, erstattes »31. oktober 2014« af »30. juni 2015«

               3)

               Artikel 10 ændres således:

                           a)

                           »31. oktober 2014« erstattes af »30. juni 2015«

                           b)

                           »30. juni 2015« erstattes af »29. februar 2016«

               4)

               Artikel 11 ændres således:

                           a)

                           I stk. 1 erstattes »31. januar 2015« af »30. september 2015«

                           b)

                           I stk. 2, 4. afsnit, erstattes »31. oktober 2014« af »30. juni 2015«

               5)

               Artikel 12 ændres således:

                           a)

                           I stk. 1 erstattes »28. februar 2015« af »31. oktober 2015«

                           b)

                           Stk. 2 ændres således:

                                       i)

                                       i første afsnit erstattes »31. oktober 2014« af »30. juni 2015«

                                       ii)

                                       i andet afsnit erstattes »30. juni 2015« af »29. februar 2016«

                                       iii)

                                       i tredje afsnit erstattes »30. april 2015« af »31. december 2015«.

         Artikel 2
   Denne forordning træder i kraft på tredjedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 20. januar 2014.

            På Kommissionens vegne

         José Manuel BARROSO

            Formand

      (1)  Kommissionens gennemførelsesforordning (EU) nr. 170/2013 af 25. februar 2013 om overgangsforanstaltninger for sukker som følge af Kroatiens tiltrædelse (EUT L 55 af 27.2.2013, s. 1).


title: Kommissionens gennemførelsesforordning (EU) nr. 76/2012 af 30. januar 2012 om registrering af en betegnelse i registret over beskyttede oprindelsesbetegnelser og beskyttede geografiske betegnelser [Holsteiner Katenschinken / Holsteiner Schinken / Holsteiner Katensrauchschinken / Holsteiner Knochenschinken (BGB)]

text:
               31.1.2012

               DA

               Den Europæiske Unions Tidende

               L 27/5

         KOMMISSIONENS GENNEMFØRELSESFORORDNING (EU) Nr. 76/2012
   af 30. januar 2012
   om registrering af en betegnelse i registret over beskyttede oprindelsesbetegnelser og beskyttede geografiske betegnelser [Holsteiner Katenschinken / Holsteiner Schinken / Holsteiner Katensrauchschinken / Holsteiner Knochenschinken (BGB)]
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 510/2006 af 20. marts 2006 om beskyttelse af geografiske betegnelser og oprindelsesbetegnelser for landbrugsprodukter og fødevarer (1), særlig artikel 7, stk. 4, første afsnit, og
   ud fra følgende betragtninger:

               (1)

               Tysklands ansøgning om registrering af betegnelsen "Holsteiner Katenschinken/HolsteinerSchinken/Holsteiner Katensrauchschinken/Holsteiner Knochenschinken" er i overensstemmelse med artikel 6, stk. 2, første afsnit, i forordning (EF) nr. 510/2006 blevet offentliggjort i Den Europæiske Unions Tidende
                   (2).

               (2)

               Da Kommissionen ikke har modtaget indsigelser, jf. artikel 7 i forordning (EF) nr. 510/2006, bør denne betegnelse registreres —

         VEDTAGET DENNE FORORDNING:
   Artikel 1
   Betegnelsen i bilaget til denne forordning er hermed registreret.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 30. januar 2012.

            På Kommissionens vegne For formanden

         Dacian CIOLOȘ

            Medlem af Kommissionen

      (1)  EUT L 93 af 31.3.2006, s. 12.

      (2)  EUT C 109 af 8.4.2011, s. 6.

      BILAG
      Landbrugsprodukter til konsum, som er opført i traktatens bilag I:

         Kategori 1.2.   Kødprodukter (opvarmet, saltet, røget, m.m.)

      TYSKLAND
      Holsteiner Katenschinken / Holsteiner Schinken / Holsteiner Katensrauchschinken / Holsteiner Knochenschinken (BGB)


title: Kommissionens gennemførelsesforordning (EU) nr. 622/2011 af 24. juni 2011 om faste importværdier med henblik på fastsættelse af indgangsprisen for visse frugter og grøntsager

text:
               25.6.2011

               DA

               Den Europæiske Unions Tidende

               L 166/20

         KOMMISSIONENS GENNEMFØRELSESFORORDNING (EU) Nr. 622/2011
   af 24. juni 2011
   om faste importværdier med henblik på fastsættelse af indgangsprisen for visse frugter og grøntsager
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1),
   under henvisning til Kommissionens gennemførelsesforordning (EU) nr. 543/2011 af 7. juni 2011 om gennemførelsesbestemmelser til Rådets forordning (EF) nr. 1234/2007 for så vidt angår frugt og grøntsager og forarbejdede frugter og grøntsager (2), særlig artikel 136, stk. 1, og
   ud fra følgende betragtning:
   Ved gennemførelsesforordning (EU) nr. 543/2011 fastsættes der på basis af resultatet af de multilaterale handelsforhandlinger under Uruguay-runden kriterier for Kommissionens fastsættelse af faste importværdier for tredjelande for de produkter og perioder, der er anført i del A i bilag XVI til nævnte forordning —
   VEDTAGET DENNE FORORDNING:
   Artikel 1
   De faste importværdier som omhandlet i artikel 136 i gennemførelsesforordning (EU) nr. 543/2011 fastsættes i bilaget til nærværende forordning.
   Artikel 2
   Denne forordning træder i kraft den 25. juni 2011.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 24. juni 2011.

            På Kommissionens vegne For formanden

         José Manuel SILVA RODRÍGUEZ

            Generaldirektør for landbrug og udvikling af landdistrikter

      (1)  EUT L 299 af 16.11.2007, s. 1.

      (2)  EUT L 157 af 15.6.2011, s. 1.

      BILAG
      Faste importværdier med henblik på fastsættelse af indgangsprisen for visse frugter og grøntsager

                  (EUR/100 kg)

                  KN-kode

                  Tredjelandskode (1)

                  Fast importværdi

                  0702 00 00

                  AR

                  23,1

                  MK

                  54,8

                  TR

                  73,2

                  ZZ

                  50,4

                  0707 00 05

                  TR

                  83,7

                  ZZ

                  83,7

                  0709 90 70

                  TR

                  97,5

                  ZZ

                  97,5

                  0805 50 10

                  AR

                  62,3

                  BR

                  40,6

                  TR

                  65,0

                  UY

                  65,6

                  ZA

                  110,3

                  ZZ

                  68,8

                  0808 10 80

                  AR

                  132,6

                  BR

                  78,0

                  CA

                  105,9

                  CL

                  99,5

                  CN

                  118,6

                  NZ

                  109,7

                  US

                  166,4

                  UY

                  91,7

                  ZA

                  92,9

                  ZZ

                  110,6

                  0809 10 00

                  AR

                  89,7

                  TR

                  241,9

                  ZZ

                  165,8

                  0809 20 95

                  TR

                  327,3

                  XS

                  382,4

                  ZZ

                  354,9

                  0809 30

                  EC

                  116,4

                  TR

                  179,1

                  ZZ

                  147,8

         (1)  Landefortegnelse fastsat ved Kommissionens forordning (EF) nr. 1833/2006 (EUT L 354 af 14.12.2006, s. 19). Koden »ZZ« = »anden oprindelse«.


title: Kommissionens gennemførelsesforordning (EU) nr. 235/2013 af 15. marts 2013 om fastsættelse af de faste værdier, der skal benyttes ved beregningen af den finansielle udligning og forskuddet i forbindelse hermed for så vidt angår fiskevarer, der tages tilbage fra markedet i fangståret 2013

text:
               16.3.2013

               DA

               Den Europæiske Unions Tidende

               L 74/17

         KOMMISSIONENS GENNEMFØRELSESFORORDNING (EU) Nr. 235/2013
   af 15. marts 2013
   om fastsættelse af de faste værdier, der skal benyttes ved beregningen af den finansielle udligning og forskuddet i forbindelse hermed for så vidt angår fiskevarer, der tages tilbage fra markedet i fangståret 2013
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 104/2000 af 17. december 1999 om den fælles markedsordning for fiskevarer og akvakulturprodukter (1), særlig artikel 21, stk. 5 og 8, og
   ud fra følgende betragtninger:

               (1)

               I forordning (EF) nr. 104/2000 er det fastsat, at der ydes finansiel udligning til producentorganisationer, der under visse betingelser tager varer som anført i afsnit A og B i bilag I til nævnte forordning tilbage. Værdien af sådan finansiel udligning skal nedsættes med faste værdier, når der er tale om varer, som er bestemt til andre formål end konsum.

               (2)

               I Kommissionens forordning (EF) nr. 2493/2001 af 19. december 2001 om afsætning af visse tilbagetagne fiskevarer (2) fastsættes det, hvilke afsætningsmuligheder der er for tilbagetagne varer. Det er nødvendigt at fastsætte en fast værdi for sådanne varer for hver afsætningsmulighed under hensyntagen til den gennemsnitlige indtægt, som kan opnås ved sådan afsætning i de forskellige medlemsstater.

               (3)

               I henhold til artikel 7 i Kommissionens forordning (EF) nr. 2509/2000 af 15. november 2000 om gennemførelsesbestemmelser til Rådets forordning (EF) nr. 104/2000 for så vidt angår finansiel udligning for tilbagetagelse af visse fiskevarer (3) er der fastsat særlige bestemmelser, ifølge hvilke det organ, som er ansvarligt for at udbetale den finansielle udligning, skal underrettes, hvis en producentorganisation eller et af dens medlemmer udbyder sine varer til salg i en anden medlemsstat end den, hvor organisationen er anerkendt. Det pågældende organ er organet i den medlemsstat, hvor producentorganisationen blev anerkendt. Den faste værdi, der skal fratrækkes, bør derfor være den, der anvendes i sidstnævnte medlemsstat.

               (4)

               Der bør anvendes samme beregningsmetode for forskuddet på den finansielle udligning som omhandlet i artikel 6 i forordning (EF) nr. 2509/2000.

               (5)

               For ikke at hindre interventionsordningen i at fungere i 2013 bør denne forordning anvendes med tilbagevirkende kraft fra den 1. januar 2013.

               (6)

               Foranstaltningerne i denne forordning er i overensstemmelse med udtalelse fra den komité, der er nedsat ved forordning (EF) nr. 104/2000 —

         VEDTAGET DENNE FORORDNING:
   Artikel 1
   For fangståret 2013 fastsættes de faste værdier, der skal benyttes ved beregning af den finansielle udligning og forskuddet i forbindelse hermed for fiskevarer, der tages tilbage af producentorganisationerne, og som anvendes til andre formål end konsum, jf. artikel 21, stk. 5, i forordning (EF) nr. 104/2000, som angivet i bilaget til nærværende forordning.
   Artikel 2
   Den faste værdi, der skal fratrækkes i den finansielle udligning og forskuddet i forbindelse hermed, er den værdi, der anvendes i den medlemsstat, hvor producentorganisationen blev anerkendt.
   Artikel 3
   Denne forordning træder i kraft dagen efter offentliggørelsen i Den Europæiske Unions Tidende.
   Den anvendes fra den 1. januar 2013.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 15. marts 2013.

            På Kommissionens vegne

         José Manuel BARROSO

            Formand

      (1)  EFT L 17 af 21.1.2000, s. 22.

      (2)  EFT L 337 af 20.12.2001, s. 20.

      (3)  EFT L 289 af 16.11.2000, s. 11.

      BILAG

         Faste værdier

                  Anvendelse af varer, der er taget tilbage fra markedet

                  EUR/t

            1.   Anvendelse efter forarbejdning til mel (foder):

                              a)

                              Sild af arten Clupea harengus og makrel af arterne Scomber scombrus og Scomber japonicus:

                              —

                              Danmark og Sverige

                  50

                              —

                              Det Forenede Kongerige

                  50

                              —

                              andre medlemsstater

                  15

                              —

                              Frankrig

                  2

                              b)

                              Hesterejer (Crangon crangon) og dybhavsrejer (Pandalus borealis):

                              —

                              Danmark og Sverige

                  0

                              —

                              andre medlemsstater

                  10

                              c)

                              Andre varer:

                              —

                              Danmark

                  40

                              —

                              Sverige, Portugal og Irland

                  15

                              —

                              Det Forenede Kongerige

                  15

                              —

                              andre medlemsstater

                  1

            2.   Anvendelse i fersk eller konserveret stand (foder):

                              a)

                              Sardiner af arten Sardina pilchardus og ansjosarter (Engraulis spp.):

                              —

                              alle medlemsstater

                  5

                              b)

                              Andre varer:

                              —

                              Sverige

                  0

                              —

                              Frankrig

                  20

                              —

                              andre medlemsstater

                  30

            3.   Anvendelse som agn/madding:

                              —

                              Frankrig

                  55

                              —

                              andre medlemsstater

                  15

                              4.

                              Anvendelse til andre formål end foder

                  0


title: Kommissionens gennemførelsesforordning (EU) 2016/116 af 28. januar 2016 om faste importværdier med henblik på fastsættelse af indgangsprisen for visse frugter og grøntsager

text:
               29.1.2016

               DA

               Den Europæiske Unions Tidende

               L 23/57

         KOMMISSIONENS GENNEMFØRELSESFORORDNING (EU) 2016/116
   af 28. januar 2016
   om faste importværdier med henblik på fastsættelse af indgangsprisen for visse frugter og grøntsager
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1),
   under henvisning til Kommissionens gennemførelsesforordning (EU) nr. 543/2011 af 7. juni 2011 om nærmere bestemmelser for anvendelsen af Rådets forordning (EF) nr. 1234/2007 for så vidt angår frugt og grøntsager og forarbejdede frugter og grøntsager (2), særlig artikel 136, stk. 1, og
   ud fra følgende betragtninger:

               (1)

               Ved gennemførelsesforordning (EU) nr. 543/2011 fastsættes der på basis af resultatet af de multilaterale handelsforhandlinger under Uruguayrunden kriterier for Kommissionens fastsættelse af faste importværdier for tredjelande for de produkter og perioder, der er anført i del A i bilag XVI til nævnte forordning.

               (2)

               Der beregnes hver arbejdsdag en fast importværdi i henhold til artikel 136, stk. 1, i gennemførelsesforordning (EU) nr. 543/2011 under hensyntagen til varierende daglige data. Derfor bør nærværende forordning træde i kraft på dagen for offentliggørelsen i Den Europæiske Unions Tidende —

         VEDTAGET DENNE FORORDNING:
   Artikel 1
   De faste importværdier som omhandlet i artikel 136 i gennemførelsesforordning (EU) nr. 543/2011 fastsættes i bilaget til nærværende forordning.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 28. januar 2016.

            På Kommissionens vegne

            For formanden

         Jerzy PLEWA

            Generaldirektør for landbrug og udvikling af landdistrikter

      (1)  EUT L 347 af 20.12.2013, s. 671.

      (2)  EUT L 157 af 15.6.2011, s. 1.

      BILAG

         Faste importværdier med henblik på fastsættelse af indgangsprisen for visse frugter og grøntsager

                  (EUR/100 kg)

                  KN-kode

                  Tredjelandskode (1)

                  Fast importværdi

                  0702 00 00

                  IL

                  236,2

                  MA

                  82,1

                  TN

                  116,3

                  TR

                  87,7

                  ZZ

                  130,6

                  0707 00 05

                  MA

                  86,8

                  TR

                  158,2

                  ZZ

                  122,5

                  0709 93 10

                  MA

                  49,1

                  TR

                  161,3

                  ZZ

                  105,2

                  0805 10 20

                  EG

                  50,3

                  MA

                  61,6

                  TN

                  54,4

                  TR

                  60,6

                  ZZ

                  56,7

                  0805 20 10

                  IL

                  147,6

                  MA

                  82,6

                  ZZ

                  115,1

                  0805 20 30, 0805 20 50, 0805 20 70, 0805 20 90

                  IL

                  121,6

                  JM

                  154,6

                  MA

                  86,4

                  TR

                  94,9

                  ZZ

                  114,4

                  0805 50 10

                  TR

                  92,8

                  ZZ

                  92,8

                  0808 10 80

                  CL

                  88,0

                  US

                  160,6

                  ZZ

                  124,3

                  0808 30 90

                  CN

                  57,3

                  TR

                  200,0

                  ZA

                  84,4

                  ZZ

                  113,9

         (1)  Landefortegnelse fastsat ved Kommissionens forordning (EU) nr. 1106/2012 af 27. november 2012 om gennemførelse af Europa-Parlamentets og Rådets forordning (EF) nr. 471/2009 om fællesskabsstatistikker over varehandelen med tredjelande for så vidt angår ajourføring af den statistiske lande- og områdefortegnelse (EUT L 328 af 28.11.2012, s. 7). Koden »ZZ« = »anden oprindelse«.


title: Kommissionens gennemførelsesforordning (EU) nr. 240/2011 af 11. marts 2011 om registrering af en betegnelse i registret over beskyttede oprindelsesbetegnelser og beskyttede geografiske betegnelser (Fagioli Bianchi di Rotonda (BOB))

text:
               12.3.2011

               DA

               Den Europæiske Unions Tidende

               L 66/13

         KOMMISSIONENS GENNEMFØRELSESFORORDNING (EU) Nr. 240/2011
   af 11. marts 2011
   om registrering af en betegnelse i registret over beskyttede oprindelsesbetegnelser og beskyttede geografiske betegnelser (Fagioli Bianchi di Rotonda (BOB))
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 510/2006 af 20. marts 2006 om beskyttelse af geografiske betegnelser og oprindelsesbetegnelser for landbrugsprodukter og fødevarer (1), særlig artikel 7, stk. 4, første afsnit, og
   ud fra følgende betragtninger:

               (1)

               I medfør af artikel 6, stk. 2, første afsnit, i forordning (EF) nr. 510/2006 er Italiens ansøgning om registrering af betegnelsen »Fagioli Bianchi di Rotonda« blevet offentliggjort i Den Europæiske Unions Tidende
                   (2).

               (2)

               Da Kommissionen ikke har modtaget indsigelser, jf. artikel 7 i forordning (EF) nr. 510/2006, bør denne betegnelse registreres —

         VEDTAGET DENNE FORORDNING:
   Artikel 1
   Betegnelsen i bilaget til denne forordning registreres hermed.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 11. marts 2011.

            På Kommissionens vegne For formanden

         Dacian CIOLOŞ

            Medlem af Kommissionen

      (1)  EUT L 93 af 31.3.2006, s. 12.

      (2)  EUT C 169 af 29.6.2010, s. 12.

      BILAG
      Landbrugsprodukter bestemt til fødevarer, som er opført i traktatens bilag I:

         Klasse 1.6.   Frugt, grøntsager og korn, også forarbejdet

      ITALIEN
      Fagioli Bianchi di Rotonda (BOB)


title: Kommissionens gennemførelsesforordning (EU) 2015/1394 af 13. august 2015 om ændring af forordning (EU) nr. 470/2014, som ændret ved forordning (EU) 2015/588, om indførelse af en endelig antidumpingtold og endelig opkrævning af den midlertidige told på importen af solcelleglas med oprindelse i Folkerepublikken Kina efter en fornyet overvæltningsundersøgelse i henhold til artikel 12 i Rådets forordning (EF) nr. 1225/2009

text:
               14.8.2015

               DA

               Den Europæiske Unions Tidende

               L 215/42

         KOMMISSIONENS GENNEMFØRELSESFORORDNING (EU) 2015/1394
   af 13. august 2015
   om ændring af forordning (EU) nr. 470/2014, som ændret ved forordning (EU) 2015/588, om indførelse af en endelig antidumpingtold og endelig opkrævning af den midlertidige told på importen af solcelleglas med oprindelse i Folkerepublikken Kina efter en fornyet overvæltningsundersøgelse i henhold til artikel 12 i Rådets forordning (EF) nr. 1225/2009
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1225/2009 af 30. november 2009 om beskyttelse mod dumpingimport fra lande, der ikke er medlemmer af Det Europæiske Fællesskab (1) (»grundforordningen«), særlig artikel 12, stk. 3, og
   ud fra følgende betragtninger:
   A.   SAGSFORLØB

   1.   Oprindelige foranstaltninger

               (1)

               De gældende foranstaltninger (»de oprindelige foranstaltninger«) er en endelig antidumpingtold, som blev indført ved Kommissionens gennemførelsesforordning (EU) nr. 470/2014 (2) på mellem 0,4 % og 36,1 %. Artikel 1, stk. 2, i den forordning blev ændret ved Kommissionens gennemførelsesforordning (EU) 2015/588 (3). Ved Kommissionens gennemførelsesforordning (EU) nr. 471/2014 (4) indførte Kommissionen også en udligningstold på mellem 3,2 % og 17,1 %.

         2.   Anmodning om en fornyet overvæltningsundersøgelse

               (2)

               Den 12. november 2014 blev der blev indgivet en anmodning om en fornyet overvæltningsundersøgelse af de oprindelige antidumpingforanstaltninger i henhold til grundforordningens artikel 12. Anmodningen blev indgivet af sammenslutningen EU ProSun Glass (»ansøgeren«) på vegne af producenter, der tegner sig for over 25 % af den samlede produktion i Unionen af solcelleglas.

               (3)

               Ansøgeren fremlagde tilstrækkelige oplysninger, hvoraf det fremgik, at der efter den oprindelige undersøgelsesperiode samt før og efter indførelsen af de oprindelige foranstaltninger var et fald i eksportpriserne. Dette resulterede angiveligt i en højere dumpingmargen og dermed en hindring for de tilsigtede afhjælpende virkninger af de oprindelige antidumpingforanstaltninger. Ansøgeren fremlagde desuden bevis for, at importen til Unionen af solcelleglas fortsat foregik i betydelige mængder.

               (4)

               Den 19. december 2014 offentliggjorde Kommissionen en meddelelse i Den Europæiske Unions Tidende om indledning af en fornyet overvæltningsundersøgelse i henhold til grundforordningens artikel 12 af antidumpingforanstaltningerne vedrørende importen af solcelleglas med oprindelse i Folkerepublikken Kina (»Kina«) (5).

         3.   Parter, som er berørt af den fornyede undersøgelse

               (5)

               I meddelelsen om genoptagelse af undersøgelsen opfordrede Kommissionen interesserede parter til at kontakte Kommissionen med henblik på at deltage i undersøgelsen. Endvidere underrettede Kommissionen specifikt ansøgeren, andre kendte EU-producenter, de kendte eksporterende producenter i Kina, importører, forhandlere, brugere, leverandører og myndighederne i Kina om indledningen af undersøgelsen og opfordrede dem til at deltage.

               (6)

               De interesserede parter fik mulighed for at fremsætte bemærkninger til genoptagelsen af undersøgelsen og for at anmode om en høring med Kommissionen og/eller høringskonsulenten i handelsprocedurer. Efter fremlæggelsen af oplysninger anmodede en part om en sådan høring med Kommissionen og gjorde rede for sine synspunkter den 23. juni 2015.

         4.   Stikprøveudtagning af eksporterende producenter i Kina

               (7)

               I meddelelsen om genoptagelse af undersøgelsen anførte Kommissionen, at den eventuelt ville udtage en stikprøve af de interesserede parter i henhold til grundforordningens artikel 17.

               (8)

               For at afgøre, om det var nødvendigt med stikprøveudtagning, og i bekræftende fald foretage denne, anmodede Kommissionen alle eksporterende producenter i Kina om at indgive de oplysninger, der fremgik af meddelelsen om genoptagelse af undersøgelsen. Endvidere anmodede Kommissionen Folkerepublikken Kinas repræsentation ved Den Europæiske Union om at identificere og/eller kontakte eventuelle andre eksporterende producenter, der kunne være interesseret i at deltage i undersøgelsen.

               (9)

               Fem kinesiske eksporterende producenter eller grupper af eksporterende producenter, som tegnede sig for ca. 70 % af den samlede kinesiske eksport til Unionen i denne undersøgelse, fremlagde de ønskede oplysninger og indvilligede i at indgå i stikprøven. I overensstemmelse med grundforordningens artikel 17, stk. 1, udtog Kommissionen en stikprøve bestående af to virksomhedsgrupper på grundlag af den største repræsentative eksportmængde til Unionen, der med rimelighed kunne undersøges inden for den tid, der var til rådighed. De to udvalgte virksomhedsgrupper tegnede sig for mere end 60 % af den samlede kinesiske eksport til Unionen og for 94 % af eksporten fra de virksomheder, der samarbejdede i forbindelse med denne undersøgelse.

               (10)

               I overensstemmelse med grundforordningens artikel 17, stk. 2, blev alle berørte kendte eksporterende producenter og myndighederne i det pågældende land hørt om udtagningen af stikprøven. Der blev ikke fremsat nogen bemærkninger. Kommissionen besluttede derfor at fastholde den foreslåede stikprøve på to virksomhedsgrupper, og alle interesserede parter blev informeret om den endelige stikprøve.

               (11)

               Stikprøven af eksporterende producenter af solcelleglas består derfor af følgende:

                           —

                           Flat Solar Glass Group Co., Ltd (»Flat Glass Group«)

                           —

                           Xinyi PV Products (Anhui) Holdings (»Xinyi Group«).

         5.   Besvarelser af spørgeskemaet

               (12)

               Kommissionen sendte spørgeskemaer til de to udvalgte kinesiske grupper af eksporterende producenter og til ikke forretningsmæssigt forbundne importører og brugere, der havde givet sig til kende indenfor den frist, der var fastsat i meddelelsen om genoptagelse af undersøgelsen.

               (13)

               Der blev modtaget spørgeskemabesvarelser fra to kinesiske eksporterende producenter og tre ikke forretningsmæssigt forbundne importører/brugere.

         6.   Kontrolbesøg

               (14)

               Kommissionen indhentede og efterprøvede alle de oplysninger, som den fandt nødvendige til undersøgelsen. Der blev gennemført kontrolbesøg i henhold til grundforordningens artikel 16 hos følgende virksomheder:

                           —

                           Flat Glass Group, Jiaxing, Zhejiang, Kina

                           —

                           Xinyi Group, Wuhu, Anhui, Kina.

         7.   Fremlæggelse af oplysninger

               (15)

               Alle interesserede parter fik tilsendt et dokument med fremlæggelse af oplysninger, som indeholdt de væsentligste kendsgerninger og betragtninger, på grundlag af hvilke Kommissionen foreslog at ændre den endelige antidumpingtold på solcelleglas med oprindelse i Folkerepublikken Kina. Alle parter blev underrettet om den frist, inden for hvilken de kunne fremsætte bemærkninger til fremlæggelsen af oplysninger.

               (16)

               De indkomne bemærkninger fra de interesserede parter blev gennemgået og taget i betragtning, hvor dette var relevant.

         8.   Undersøgelsesperioden

               (17)

               Overvæltningsundersøgelsesperioden i den nuværende undersøgelse (»OUP«) dækkede perioden fra 1. december 2013 til 30. november 2014. Eksportpriserne i OUP blev sammenlignet med eksportpriserne i den oprindelige undersøgelsesperiode i den undersøgelse, der førte til indførelse af de oprindelige foranstaltninger, som dækkede perioden fra 1. januar 2012 til 31. december 2012.

         B.   DEN PÅGÆLDENDE VARE OG SAMME VARE

               (18)

               Den undersøgte vare i den nuværende undersøgelse er den samme som i den oprindelige undersøgelse og er defineret som solcelleglas bestående af hærdet planglas af natronkalk med et jernindhold på under 300 ppm, en soltransmission på over 88 % (målt i henhold til AM1.5 300-2 500 nm), en varmebestandighed på indtil 250 °C (målt i henhold til EN 12150), en temperatursvingningsmodstand på Δ 150K (målt i henhold til EN 12150) og en mekanisk modstandsdygtighed på 90 N/mm2 eller mere (målt i henhold til EN 1288-3) med oprindelse i Folkerepublikken Kina (»den pågældende vare«) i øjeblikket henhørende under KN-kode ex 7007 19 80.

               (19)

               Undersøgelsen viste, at den pågældende vare, varer produceret og solgt på hjemmemarkedet i Kina, varer produceret og solgt på hjemmemarkedet i Tyrkiet, som anvendtes som referenceland i den oprindelige undersøgelse, og varer produceret og solgt i Unionen af EU-erhvervsgrenen havde de samme grundlæggende fysiske, kemiske og tekniske egenskaber og anvendelsesformål. De anses derfor for at være samme vare, jf. grundforordningens artikel 1, stk. 4.

         C.   UNDERSØGELSESRESULTATER

               (20)

               En fornyet overvæltningsundersøgelse i henhold til grundforordningens artikel 12 har til formål at fastslå, om eksportpriserne er faldet, eller om der er forekommet utilstrækkelige ændringer i videresalgspriserne eller de efterfølgende salgspriser på solcelleglas med oprindelse i Kina i Unionen efter indførelsen af de oprindelige foranstaltninger. Hvis det derefter konkluderes, at der har været tale om overvæltning, beregnes en ny dumpingmargin.

         1.   Fald i eksportpriserne

               (21)

               I OUP foregik eksporten af den pågældende vare direkte til ikke forretningsmæssigt forbundne kunder i EU.

               (22)

               For begge grupper i stikprøven sammenlignede Kommissionen priserne på de varetyper, der solgtes i OUP, med samme varetyper, der solgtes i den oprindelige undersøgelsesperiode, og beregnede et vejet gennemsnitligt overvæltningsniveau for begge grupper.

               (23)

               I den oprindelige undersøgelse eksporterede virksomhederne i stikprøven hovedsagelig ikke-coated solcelleglas og mindre mængder coated solcelleglas. Den gennemsnitlige avance i salgsprisen mellem ikke-coated og coated solcelleglas blev fastsat til ca. 20 % i den oprindelige undersøgelse. Sidan da har solcellepanelindustrien generelt valgt at skifte fra ikke-coated solcelleglas til coated solcelleglas, da dette er mere effektivt. I dag er coated solcelleglas blevet standard, og ikke-coated solcelleglas anvendes især til installationer i et miljø med hårde vejrforhold. Denne udvikling er også afspejlet i eksportmønstret hos de stikprøveudvalgte eksporterende producenter, hvis eksport ændredes markant fra ikke-coated til coated solcelleglas.

               (24)

               Sammenligningen af eksportpriserne i UP og OUP viser, at Flat Groups eksportpriser generelt faldt med 17,6 % og Xinyi Groups med 30,4 % for så vidt angår eksport af den pågældende vare i OUP. Der blev således konstateret overvæltning for begge virksomhedsgrupper.

               (25)

               I overensstemmelse med grundforordningens artikel 12, stk. 2, fik importører, brugere og eksportører lejlighed til at indgive oplysninger, der kunne begrunde, at eksportpriserne var faldet, og der ikke var sket ændringer af videresalgspriserne i Unionen, efter at foranstaltningerne var blevet indført, uden at dette kunne tilskrives overvæltning af antidumpingtolden.

               (26)

               En eksporterende producent påstod — og genfremsatte samme påstand efter fremlæggelsen af oplysninger — at faldet i eksportpriserne ikke skyldtes overvæltning, men effektive produktionsmetoder, stordriftsfordele og et mere konkurrencedygtigt miljø for den pågældende vare. Dermed faldt både produktionsomkostningerne og eksportpriserne.

               (27)

               Kommissionen afviste denne påstand. Påstanden vedrører produktionsomkostninger og kan kun tages i betragtning i sammenhæng med en ny undersøgelse af den normale værdi. Ifølge grundforordningens artikel 12, stk. 5, kan der kun tages hensyn til påståede ændringer i den normale værdi, når fuldstændige oplysninger om den reviderede normale værdi er forelagt for Kommissionen. Dette var ikke tilfældet, da ingen af virksomhedsgrupperne i stikprøven havde anmodet om en fornyet vurdering af de normale værdier, jf. grundforordningens artikel 12, stk. 5, og som nævnt i punkt 5.1.1.a) i meddelelsen om genoptagelse af undersøgelsen. Produktionsomkostningerne i OUP blev derfor ikke kontrolleret, og anvendelsesområdet for undersøgelsen er stadig begrænset til en undersøgelse af eksportpriserne. Påstande vedrørende påståede ændringer i produktionsomkostningerne og/eller den normale værdi kan kun behandles i en interimsundersøgelse, jf. grundforordningens artikel 11, stk. 3.

               (28)

               Efter fremlæggelsen af oplysninger påstod en eksporterende producent, at virksomhedens eksportpriser ikke var faldet eller i hvert fald ikke samme omfang som eksportpriserne hos virksomhederne i stikprøven. Virksomheden påstod endvidere, at det åbenbare fald i eksportpriserne hos de to kinesiske eksportører, som indgik i stikprøven, og den nye beregning af deres dumping- og skadesmargen ikke kunne danne grundlag for en ny vurdering af virksomhedens nye individuelle antidumpingtold. Virksomheden anmodede derfor om en individuel undersøgelse, jf. grundforordningens artikel 12, stk. 2 og artikel 17, stk. 3.

               (29)

               Kommissionen afviste denne påstand. Den eksporterende producent samarbejdede ikke i forbindelse med undersøgelsen og fremlagde heller ikke de nødvendige oplysninger inden for fristen i indledningsmeddelelsen. En fornyet undersøgelse skal, jf. grundforordningens artikel 12, stk. 4, gennemføres hurtigt og afsluttes normalt senest 6 måneder efter indledningen af den fornyede undersøgelse. Sådanne fornyede undersøgelser skal i alle tilfælde afsluttes senest ni måneder efter deres indledning. En individuel undersøgelse, som der blev anmodet om på et sent tidspunkt i proceduren efter fremlæggelsen af oplysninger, vil derfor hindre en rettidig afslutning af undersøgelsen.

               (30)

               En importør/bruger påstod, at EU-erhvervsgrenen for solcelleglas ikke leverede tilstrækkelige mængder af især solcelleglas af høj kvalitet til at kunne efterkomme efterspørgslen i EU-industrien for solcellemoduler, og var derfor imod indførelsen af supplerende foranstaltninger. Virksomheden påstod endvidere, at supplerende antidumpingforanstaltninger ville føre til en øget produktion af solcellemoduler udenfor EU.

               (31)

               Kommissionen afviste begge påstande. For det første hører disse påstande hjemme under behandlingen af Unionens interesser, som ikke analyseres i forbindelse med en fornyet overvæltningsundersøgelse. For det andet var brugeren ifølge spørgeskemabesvarelsen i stand til at indkøbe 100 % af dens leveringer af solcelleglas i OUP fra EU- og tredjelandsproducenter af solcelleglas. Påstanden var derfor ikke tilstrækkeligt begrundet. Det samme gælder for påstanden om, at indførelsen af supplerende foranstaltninger vil tvinge EU-producenterne af solcellemoduler til at udlicitere deres produktion til lande uden for EU. Dette scenario virker usandsynligt. Andelen af solcelleglas udgør, jf. den oprindelige undersøgelse, en begrænset andel af produktionsomkostningerne til solcellemoduler, nemlig 6-8 %. Øgede foranstaltninger vil derfor kun få en begrænset indvirkning på de samlede omkostninger til solcellemoduler, omkring 2-3 %.

         2.   Dumping

               (32)

               Da der var blevet konstateret overvæltning for begge virksomhedsgrupper, blev dumpingmargenerne beregnet på ny.

         2.1.   Eksportpriser

               (33)

               De stikprøveudvalgte eksporterende producenters samlede salg foregik til ikke forretningsmæssigt forbundne kunder i Unionen. Eksportpriserne blev derfor baseret på de priser, der faktisk betaltes eller skulle betales for den pågældende vare, jf. grundforordningens artikel 2, stk. 8.

         2.2.   Sammenligning

               (34)

               Kommissionen sammenlignede den normale værdi, som var blevet fastlagt i den oprindelige undersøgelse, og eksportprisen ab fabrik. Dumpingmargenerne blev fastlagt ved at sammenligne de individuelle eksportpriser ab fabrik hos eksportørerne i stikprøven med referencelandsproducentens salgspriser på hjemmemarkedet eller den beregnede normale værdi.

               (35)

               For at sikre en rimelig sammenligning af den normale værdi og eksportprisen blev der i form af justeringer taget behørigt hensyn til forskelle, der påvirkede priserne og prissammenligneligheden, jf. grundforordningens artikel 2, stk. 10.

               (36)

               På dette grundlag blev der foretaget justeringer for transport-, søgods-, forsikrings-, håndterings- og lastningsomkostninger og dermed forbundne omkostninger, eksportafgifter og provisioner i alle tilfælde, hvor det blev påvist, at det påvirkede prissammenligneligheden.

         2.3.   Dumpingmargen

               (37)

               I overensstemmelse med grundforordningens artikel 2, stk. 11 og 12, blev dumpingmargenerne for de stikprøveudvalgte eksporterende producenter fastsat på grundlag af en sammenligning af den vejede gennemsnitlige beregnede normale værdi for hver varetype af samme vare for Tyrkiet i den oprindelige undersøgelsesperiode og det vejede gennemsnit af hver enkelt virksomheds eksportpris for den tilsvarende type af den pågældende vare i OUP, udtrykt som en procentdel af cif-prisen, frit Unionens grænse, ufortoldet.

               (38)

               Som et resultat heraf steg dumpingmargenen for Xinyi Group fra 83,1 % i den oprindelige undersøgelsesperiode til 122,2 % i OUP og for Flat Group fra 90,1 % til 122,4 %.

         3.   Skadestærskel

               (39)

               I overensstemmelse med reglen om den lavest mulige told, jf. grundforordningens artikel 9, stk. 4, og da de oprindelige foranstaltninger blev baseret på skadestærskel, blev skadesmargenen beregnet på ny.

               (40)

               Skadestærsklen blev derfor fastsat på grundlag af en sammenligning mellem den vejede gennemsnitlige importpris hos de samarbejdsvillige eksporterende producenter i stikprøven i OUP og et vejet gennemsnit af den ikke-skadevoldende pris for samme vare, som EU-producenterne i stikprøven solgte på EU-markedet i den oprindelige undersøgelsesperiode. Forskelle som følge af denne sammenligning blev dernæst udtrykt som en procentdel af den vejede gennemsnitlige cif-importværdi.

               (41)

               Efter fremlæggelsen af oplysninger rejste en eksporterende producent tvivl om nøjagtigheden af Kommissionens metode. For at illustrere dette påstod producenten, at selv om eksportpriserne var forblevet stabile i OUP sammenlignet med priserne i den oprindelige undersøgelsesperiode, ville skadestærsklen være steget.

               (42)

               Kommissionen afviste denne påstand. Den eksporterende producent bekræftede, at dennes eksportpriser var faldet i OUP. Der kunne således konstateres overvæltning, hvilket betød, at dumping- og skadesmargener måtte genberegnes.

               (43)

               På dette grundlag steg skadesmargenen for Xinyi Group fra 39,3 % til 107,00 % og for Flat Group fra 42,1 % til 112,5 %.

         D.   KONKLUSION

               (44)

               Ud fra ovenstående kendsgerninger og betragtninger konkluderede Kommissionen, at de eksporterende producenter i stikprøven overvæltede den gældende antidumpingtold. Antidumpingforanstaltningerne på importen af solcelleglas med oprindelse i Kina bør derfor ændres i overensstemmelse med grundforordningens artikel 12, stk. 3.

      Nyt niveau for foranstaltningen

               (45)

               I overensstemmelse med reglen om den lavest mulige told, jf. grundforordningens artikel 9, stk. 4, sammenlignede Kommissionen først skadesmargener og dumpingmargener. Tolden bør fastsættes på niveauet for skadesmargenerne. I overensstemmelse med grundforordningens artikel 12, stk. 3, sidste punktum, må den nye antidumpingtold ikke være højere end det dobbelte af den told, der oprindelig blev indført.

               (46)

               Da antisubsidieundersøgelsen ikke er berørt af den nuværende undersøgelse, skal udligningstolden fratrækkes for at fastlægge den nye antidumpingtold.

               (47)

               For Flat Group er den nye antidumpingtold således på 71,4 % (dvs. det dobbelte af den gældende skadesmargen på 42,1 % minus 12,8 % udligningstold) og for Xinyi Group på 75,4 % (dvs. det dobbelte af den gældende skadesmargen på 39,3 % minus 3,2 % udigningstold).

               (48)

               I betragtning af den udbredte samarbejdsvilje blandt de kinesiske eksporterende producenter blev tolden for »alle andre virksomheder« fastsat på niveauet for den højeste told, der ville blive pålagt de virksomheder, der indgik i stikprøven, eller som var samarbejdsvillige i forbindelse med undersøgelsen. Tolden for »alle andre virksomheder« finder anvendelse for de virksomheder, der ikke samarbejdede i forbindelse med undersøgelsen, med undtagelse af de virksomheder, der samarbejdede i forbindelse med undersøgelsen og som er pålagt en individuel told. Deres nye antidumpingtold fastsættes til det dobbelte af deres gældende skadesmargen minus den gældende udligningstold.

               (49)

               For de samarbejdsvillige virksomheder, som ikke indgik i stikprøven, og som fremgår af tabellen herunder, blev dumping- og skadesmargenerne beregnet som et vejet gennemsnit af virksomhederne i stikprøven. Med henblik på at fastsætte den nye antidumpingtold blev der fastsat en grænse på det dobbelte af den gældende skadesmargen, hvorfra den gældende udligningstold blev trukket.

               (50)

               En ikke samarbejdsvillig eksporterende producent, som samarbejdede i forbindelse med den oprindelige undersøgelse, påstod, at der var et utilstrækkeligt retsgrundlag for at øge den gældende antidumpingtold eller alternativt et utilstrækkeligt retsgrundlag for at indføre en så stor stigning i antidumpingtolden, som Kommissionen har foreslået.

               (51)

               Kommissionen afviste denne påstand. Retsgrundlaget for at ændre de gældende foranstaltninger er grundforordningens artikel 12, stk. 3, hvori det fastslås, at den indførte antidumpingtold ikke må være højere end det dobbelte af den told, der oprindelig blev indført. Producenten samarbejdede ikke i forbindelse med den nuværende undersøgelse og bør derfor normalt pålægges resttolden. I overensstemmelse med grundforordningens artikel 12, stk. 3, og betragtning 48 ovenfor, fastsættes virksomhedens nye antidumpingtold til det dobbelte af dens gældende skadesmargen minus den gældende udligningstold.

               (52)

               Den reviderede antidumpingtold fastsættes til følgende af nettoprisen, frit Unionens grænse, ufortoldet:

                           Virksomhed

                           Ny dumpingmargen

                           Ny skadesmargen

                           Loft, jf. artikel 12, stk. 3, GF (jf. betragtning 45)

                           Udligningstold
                           (uændret)

                           Revideret endelig antidumpingtold

                           Zhejiang Jiafu Glass Co., Ltd; Flat Solar Glass Group Co., Ltd; Shanghai Flat Glass Co., Ltd

                           122,4 %

                           112,5 %

                           84,2 %

                           12,8 %

                           71,4 %

                           Xinyi PV Products (Anhui) Holdings Ltd

                           122,2 %

                           107,0 %

                           78,6 %

                           3,2 %

                           75,4 %

                           Zhejiang Hehe Photovoltaic Glass Technology Co., Ltd

                           122,4 %

                           112,5 %

                           52,4 %

                           17,1 %

                           35,3 %

                           Henan Yuhua New Material Co., Ltd

                           122,4 %

                           112,5 %

                           34,2 %

                           16,7 %

                           17,5 %

                           Wuxi Haida Safety Glass Co., Ltd

                           122,4 %

                           112,0 %

                           73 %

                           12,4 %

                           60,6 %

                           Avic Sanxin Sol-Glass Co. Ltd and Avic (Hainan) Special Glass Material Co., Ltd

                           122,4 %

                           112,5 %

                           73 %

                           12,4 %

                           60,6 %

                           Dongguan CSG Solar Glass Co., Ltd

                           122,4 %

                           112,0 %

                           73 %

                           12,4 %

                           60,6 %

                           Novatech Glass Co., Ltd

                           122,4 %

                           112,5 %

                           73 %

                           12,4 %

                           60,6 %

                           Pilkington Solar Taicang, Limited

                           122,4 %

                           112,0 %

                           73 %

                           12,4 %

                           60,6 %

                           Henan Ancai Hi-Tech Co., Ltd

                           122,4 %

                           112,5 %

                           73 %

                           17,1 %

                           55,9 %

                           Henan Succeed Photovoltaic Materials Corporation

                           122,4 %

                           112,5 %

                           73 %

                           17,1 %

                           55,9 %

                           Zibo Jinxing Glass Co., Ltd

                           122,4 %

                           112,5 %

                           73 %

                           17,1 %

                           55,9 %

                           Alle andre virksomheder

                           122,4 %

                           112,5 %

                           84,2 %

                           17,1 %

                           67,1 %

               (53)

               Foranstaltningerne i denne forordning er i overensstemmelse med udtalelse fra det udvalg, der er nedsat ved grundforordningens artikel 15, stk. 1, forordning (EF) nr. 1225/2009 —

         VEDTAGET DENNE FORORDNING:
   Artikel 1
   Artikel 1, stk. 2, i gennemførelsesforordning (EU) nr. 470/2014, som ændret ved gennemførelsesforordning (EU) 2015/588, affattes således:

      »2.   Den endelige antidumpingtold fastsættes til følgende af nettoprisen, frit Unionens grænse, ufortoldet, for de i stk. 1 omhandlede varer fremstillet af nedenstående virksomheder:

                  Virksomhed

                  Endelig antidumpingtold

                  Taric-tillægskode

                  Zhejiang Jiafu Glass Co., Ltd; Flat Solar Glass Group Co., Ltd; Shanghai Flat Glass Co., Ltd

                  71,4 %

                  B945

                  Xinyi PV Products (Anhui) Holdings Ltd

                  75,4 %

                  B943

                  Zhejiang Hehe Photovoltaic Glass Technology Co., Ltd

                  35,3 %

                  B944

                  Henan Yuhua New Material Co., Ltd

                  17,5 %

                  B946

                  Henan Ancai Hi-Tech Co., Ltd

                  55,9 %

                  B947

                  Henan Succeed Photovoltaic Materials Corporation

                  55,9 %

                  B948

                  Avic Sanxin Sol-Glass Co. Ltd and Avic (Hainan) Special Glass Material Co., Ltd

                  60,6 %

                  B949

                  Wuxi Haida Safety Glass Co., Ltd

                  60,6 %

                  B950

                  Dongguan CSG Solar Glass Co., Ltd

                  60,6 %

                  B951

                  Pilkington Solar Taicang, Limited

                  60,6 %

                  B952

                  Zibo Jinxing Glass Co., Ltd

                  55,9 %

                  B953

                  Novatech Glass Co., Ltd

                  60,6 %

                  B954

                  Alle andre virksomheder

                  67,1 %

                  B999«

   Artikel 2
   Denne forordning træder i kraft dagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i medlemsstaterne i overensstemmelse med traktaterne.
      Udfærdiget i Bruxelles, den 13. august 2015.

            På Kommissionens vegne

         Jean-Claude JUNCKER

            Formand

      (1)  EUT L 343 af 22.12.2009, s. 51.

      (2)  Kommissionens gennemførelsesforordning (EU) nr. 470/2014 af 13. maj 2014 om indførelse af en endelig antidumpingtold og endelig opkrævning af den midlertidige told på importen af solcelleglas med oprindelse i Folkerepublikken Kina (EUT L 142 af 14.5.2014, s. 1).

      (3)  Kommissionens gennemførelsesforordning (EU) 2015/588 af 14. april 2015 om ændring af gennemførelsesforordning (EU) nr. 470/2014 om indførelse af en endelig antidumpingtold og endelig opkrævning af den midlertidige told på importen af solcelleglas med oprindelse i Folkerepublikken Kina (EUT L 98 af 15.4.2015, s. 6).

      (4)  Kommissionens gennemførelsesforordning (EU) nr. 471/2014 af 13. maj 2014 om indførelse af en endelig udligningstold på importen af solcelleglas med oprindelse i Folkerepublikken Kina (EUT L 142 af 14.5.2014, s. 23).

      (5)  EUT C 457 af 19.12.2014, s. 9.


title: Kommissionens gennemførelsesforordning (EU) 2015/265 af 18. februar 2015 om faste importværdier med henblik på fastsættelse af indgangsprisen for visse frugter og grøntsager

text:
               19.2.2015

               DA

               Den Europæiske Unions Tidende

               L 45/13

         KOMMISSIONENS GENNEMFØRELSESFORORDNING (EU) 2015/265
   af 18. februar 2015
   om faste importværdier med henblik på fastsættelse af indgangsprisen for visse frugter og grøntsager
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (fusionsmarkedsordningen) (1),
   under henvisning til Kommissionens gennemførelsesforordning (EU) nr. 543/2011 af 7. juni 2011 om gennemførelsesbestemmelser til Rådets forordning (EF) nr. 1234/2007 for så vidt angår frugt og grøntsager og forarbejdede frugter og grøntsager (2), særlig artikel 136, stk. 1, og
   ud fra følgende betragtninger:

               (1)

               Ved gennemførelsesforordning (EU) nr. 543/2011 fastsættes der på basis af resultatet af de multilaterale handelsforhandlinger under Uruguayrunden kriterier for Kommissionens fastsættelse af faste importværdier for tredjelande for de produkter og perioder, der er anført i del A i bilag XVI til nævnte forordning.

               (2)

               Der beregnes hver arbejdsdag en fast importværdi i henhold til artikel 136, stk. 1, i gennemførelsesforordning (EU) nr. 543/2011 under hensyntagen til varierende daglige data. Derfor bør nærværende forordning træde i kraft på dagen for offentliggørelsen i Den Europæiske Unions Tidende —

         VEDTAGET DENNE FORORDNING:
   Artikel 1
   De faste importværdier som omhandlet i artikel 136 i gennemførelsesforordning (EU) nr. 543/2011 fastsættes i bilaget til nærværende forordning.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 18. februar 2015.

            På Kommissionens vegne

            For formanden

         Jerzy PLEWA

            Generaldirektør for landbrug og udvikling af landdistrikter

      (1)  EUT L 347 af 20.12.2013, s. 671.

      (2)  EUT L 157 af 15.6.2011, s. 1.

      BILAG

         Faste importværdier med henblik på fastsættelse af indgangsprisen for visse frugter og grøntsager

                  (EUR/100 kg)

                  KN-kode

                  Tredjelandskode (1)

                  Fast importværdi

                  0702 00 00

                  EG

                  116,3

                  IL

                  80,8

                  MA

                  83,7

                  TR

                  107,8

                  ZZ

                  97,2

                  0707 00 05

                  EG

                  191,6

                  TR

                  185,9

                  ZZ

                  188,8

                  0709 93 10

                  MA

                  194,7

                  TR

                  222,2

                  ZZ

                  208,5

                  0805 10 20

                  EG

                  57,9

                  IL

                  70,0

                  MA

                  48,5

                  TN

                  49,9

                  TR

                  68,9

                  ZZ

                  59,0

                  0805 20 10

                  IL

                  132,4

                  MA

                  105,8

                  ZZ

                  119,1

                  0805 20 30, 0805 20 50, 0805 20 70, 0805 20 90

                  EG

                  93,4

                  IL

                  147,0

                  JM

                  118,8

                  MA

                  116,4

                  TR

                  74,7

                  US

                  129,6

                  ZZ

                  113,3

                  0805 50 10

                  EG

                  41,2

                  TR

                  55,8

                  ZZ

                  48,5

                  0808 10 80

                  BR

                  68,9

                  CL

                  94,8

                  US

                  171,0

                  ZZ

                  111,6

                  0808 30 90

                  CL

                  180,7

                  CN

                  72,3

                  ZA

                  91,0

                  ZZ

                  114,7

         (1)  Landefortegnelse fastsat ved Kommissionens forordning EU) nr. 1106/2012 af 27. november 2012 om gennemførelse af Europa-Parlamentets og Rådets forordning (EF) nr. 471/2009 om fællesskabsstatistikker over varehandelen med tredjelande for så vidt angår ajourføring af den statistiske lande- og områdefortegnelse (EUT L 328 af 28.11.2012, s. 7). Koden »ZZ« = »anden oprindelse«.


title: Kommissionens gennemførelsesforordning (EU) nr. 841/2012 af 18. september 2012 om godkendelse af Lactobacillus plantarum (NCIMB 41028) og Lactobacillus plantarum (NCIMB 30148) som fodertilsætningsstoffer til alle dyrearter  EØS-relevant tekst

text:
               19.9.2012

               DA

               Den Europæiske Unions Tidende

               L 252/17

         KOMMISSIONENS GENNEMFØRELSESFORORDNING (EU) Nr. 841/2012
   af 18. september 2012
   om godkendelse af Lactobacillus plantarum (NCIMB 41028) og Lactobacillus plantarum (NCIMB 30148) som fodertilsætningsstoffer til alle dyrearter
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 1831/2003 af 22. september 2003 om fodertilsætningsstoffer (1), særlig artikel 9, stk. 2, og
   ud fra følgende betragtninger:

               (1)

               Forordning (EF) nr. 1831/2003 indeholder bestemmelser om godkendelse af fodertilsætningsstoffer og om grundlaget og procedurerne for meddelelse af en sådan godkendelse. Artikel 10, stk. 7, sammenholdt med artikel 10, stk. 1-4, i forordning (EF) nr. 1831/2003 indeholder specifikke bestemmelser om evaluering af de produkter, der blev anvendt i Unionen som ensileringstilsætningsstoffer på datoen for forordningens anvendelse.

               (2)

               Mikroorganismerne Lactobacillus plantarum (NCIMB 41028) og Lactobacillus plantarum (NCIMB 30148) er i overensstemmelse med artikel 10, stk. 1, litra b), og artikel 7 i forordning (EF) nr. 1831/2003 blevet opført i fællesskabsregistret over fodertilsætningsstoffer som eksisterende produkter tilhørende den funktionelle gruppe »ensileringstilsætningsstoffer« beregnet til alle dyrearter.

               (3)

               Der er indgivet ansøgninger om godkendelse af mikroorganismerne Lactobacillus plantarum (NCIMB 41028) og Lactobacillus plantarum (NCIMB 30148) som fodertilsætningsstoffer til alle dyrearter i henhold til artikel 10, stk. 2, i forordning (EF) nr. 1831/2003 sammenholdt med artikel 7 i samme forordning, ligesom der er anmodet om, at tilsætningsstofferne klassificeres i kategorien »teknologiske tilsætningsstoffer« og i den funktionelle gruppe »ensileringstilsætningsstoffer«. Ansøgningerne var vedlagt de oplysninger og dokumenter, der kræves i henhold til artikel 7, stk. 3, i forordning (EF) nr. 1831/2003.

               (4)

               Ansøgningerne vedrører godkendelse i tilsætningsstofkategorien »teknologiske tilsætningsstoffer« af mikroorganismerne Lactobacillus plantarum (NCIMB 41028) og Lactobacillus plantarum (NCIMB 30148) som fodertilsætningsstoffer til alle dyrearter.

               (5)

               Den Europæiske Fødevaresikkerhedsautoritet (EFSA) konkluderede i sin udtalelse af 13. december 2011 (2), at mikroorganismerne Lactobacillus plantarum (NCIMB 41028) og Lactobacillus plantarum (NCIMB 30148) ikke har skadelige virkninger på dyrs eller menneskers sundhed eller på miljøet i forbindelse med de påtænkte anvendelsesformål, og at disse mikroorganismer kan forbedre produktionen af ensilage fra alle typer grøntfoder ved at øge tørstoffets holdbarhed og mindske proteintabet. EFSA har ligeledes gennemgået den rapport om analysemetoden vedrørende fodertilsætningsstofferne, der blev forelagt af det i henhold til forordning (EF) nr. 1831/2003 oprettede referencelaboratorium.

               (6)

               Vurderingen af mikroorganismerne Lactobacillus plantarum (NCIMB 41028) og Lactobacillus plantarum (NCIMB 30148) viser, at betingelserne for godkendelse, jf. artikel 5 i forordning (EF) nr. 1831/2003, er opfyldt. Derfor bør anvendelsen af disse mikroorganismer godkendes som anført i bilagene til nærværende forordning.

               (7)

               Da godkendelsesbetingelserne for mikroorganismerne Lactobacillus plantarum (NCIMB 41028) og Lactobacillus plantarum (NCIMB 30148) ændres, og eftersom der ikke er nogen direkte og umiddelbare virkninger for sikkerheden, bør de berørte parter have en rimelig frist inden godkendelsen til at forberede sig, så de kan opfylde de nye krav, godkendelsen medfører. Desuden bør der indrømmes en overgangsperiode til bortskaffelse af eksisterende lagre af disse mikroorganismer og af foder, der indeholder disse mikroorganismer.

               (8)

               Det er urimeligt besværligt for brugerne gentagne gange fra den ene dag til den næste at skulle tilpasse mærkningen af foder, der indeholder forskellige tilsætningsstoffer, som er blevet godkendt et efter et i henhold til proceduren i artikel 10, stk. 2, i forordning (EF) nr. 1831/2003, og for hvilke der skal overholdes nye mærkningsregler. Den administrative byrde for brugerne bør derfor mindskes gennem indrømmelse af en tidsfrist, der muliggør en glidende ændring af mærkningen.

               (9)

               Foranstaltningerne i denne forordning er i overensstemmelse med udtalelse fra Den Stående Komité for Fødevarekæden og Dyresundhed —

         VEDTAGET DENNE FORORDNING:
   Artikel 1
   Den i bilag I opførte mikroorganisme, der tilhører tilsætningsstofkategorien »teknologiske tilsætningsstoffer« og den funktionelle gruppe »ensileringstilsætningsstoffer«, tillades anvendt som fodertilsætningsstof på de betingelser, der er fastsat i bilaget.
   Artikel 2
   Den i bilag II opførte mikroorganisme, der tilhører tilsætningsstofkategorien »teknologiske tilsætningsstoffer« og den funktionelle gruppe »ensileringstilsætningsstoffer«, tillades anvendt som fodertilsætningsstof på de betingelser, der er fastsat i bilaget.
   Artikel 3
   Mærkningskrav
   Foder indeholdende de i artikel 1 og 2 omhandlede mikroorganismer mærkes i overensstemmelse med denne forordning senest den 19. maj 2013.
   Foder indeholdende de i artikel 1 og 2 omhandlede mikroorganismer, der er mærket i overensstemmelse med de tidligere gældende godkendelsesbetingelser inden den 19. maj 2013, kan dog fortsat markedsføres, indtil lagrene er opbrugt.
   Artikel 4
   Overgangsforanstaltninger
   Eksisterende lagre af de i artikel 1 og 2 omhandlede mikroorganismer og foder indeholdende sådanne mikroorganismer, der ikke er opbrugt på datoen for denne forordnings ikrafttrædelse, kan fortsat markedsføres og anvendes på de tidligere gældende godkendelsesbetingelser, indtil de er opbrugt.
   Artikel 5
   Denne forordning træder i kraft den 19. november 2012.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 18. september 2012.

            På Kommissionens vegne

         José Manuel BARROSO

            Formand

      (1)  EUT L 268 af 18.10.2003, s. 29.

      (2)  EFSA Journal 2012; 10(1):2529.

      BILAG I

                  Tilsætningsstoffets identifikationsnummer

                  Navn på indehaveren af godkendelsen

                  Tilsætningsstof

                  Sammensætning, kemisk betegnelse, beskrivelse og analysemetode

                  Dyreart eller -kategori

                  Maksimumsalder

                  Minimumsindhold

                  Maksimumsindhold

                  Andre bestemmelser

                  Godkendelse gyldig til

                  CFU/kg frisk materiale

                     Kategori: teknologiske tilsætningsstoffer. Funktionel gruppe: ensileringstilsætningsstoffer

                  1k20713

                  —

                     Lactobacillus plantarum

                  (NCIMB 41028)

                                 Tilsætningsstoffets sammensætning

                              Præparat af Lactobacillus plantarum (NCIMB 41028), der indeholder mindst 7 × 1010 CFU/g tilsætningsstof.

                                 Aktivstoffets karakteristika

                                 Lactobacillus plantarum NCIMB 41028

                                 Analysemetode
                                  (1)

                                          Optælling i fodertilsætningsstoffet ved pladespredningsmetoden (EN 15787)

                                          Identifikation: PFG-elektroforese (pulsed field gel electrophoresis)

                  Alle dyrearter

                  —

                  —

                  —

                              1.

                              I brugsvejledningen for tilsætningsstoffet og forblandingen angives oplagringstemperatur og holdbarhed.

                              2.

                              Minimumsdosering af tilsætningsstoffet, når det anvendes sammen med andre mikroorganismer som ensileringstilsætningsstof: 1 × 109 CFU/kg frisk materiale.

                              3.

                              Sikkerhedsforanstaltninger: Det anbefales at bruge åndedrætsværn og handsker under håndteringen.

                  19. november 2022

         (1)  Nærmere oplysninger om analysemetoderne findes på referencelaboratoriets hjemmeside: http://irmm.jrc.ec.europa.eu/EURLs/EURL_feed_additives/Pages/index.aspx

      BILAG II

                  Tilsætningsstoffets identifikationsnummer

                  Navn på indehaveren af godkendelsen

                  Tilsætningsstof

                  Sammensætning, kemisk betegnelse, beskrivelse og analysemetode

                  Dyreart eller -kategori

                  Maksimumsalder

                  Minimumsindhold

                  Maksimumsindhold

                  Andre bestemmelser

                  Godkendelse gyldig til

                  CFU/kg frisk materiale

                     Kategori: teknologiske tilsætningsstoffer. Funktionel gruppe: ensileringstilsætningsstoffer

                  1k20714

                  —

                     Lactobacillus plantarum

                  (NCIMB 30148)

                                 Tilsætningsstoffets sammensætning

                              Præparat af Lactobacillus plantarum (NCIMB 30148), der indeholder mindst 7 × 1010 CFU/g tilsætningsstof.

                                 Aktivstoffets karakteristika

                                 Lactobacillus plantarum NCIMB 30148

                                 Analysemetode
                                  (1)

                                          Optælling i fodertilsætningsstoffet ved pladespredningsmetoden (EN 15787)

                                          Identifikation: PFG-elektroforese (pulsed field gel electrophoresis)

                  Alle dyrearter

                  —

                  —

                  —

                              1.

                              I brugsvejledningen for tilsætningsstoffet og forblandingen angives oplagringstemperatur og holdbarhed.

                              2.

                              Minimumsdosering af tilsætningsstoffet, når det anvendes sammen med andre mikroorganismer som ensileringstilsætningsstof: 1 × 109 CFU/kg frisk materiale.

                              3.

                              Sikkerhedsforanstaltninger: Det anbefales at bruge åndedrætsværn og handsker under håndteringen.

                  19. november 2022

         (1)  Nærmere oplysninger om analysemetoderne findes på referencelaboratoriets hjemmeside: http://irmm.jrc.ec.europa.eu/EURLs/EURL_feed_additives/Pages/index.aspx


title: Kommissionens gennemførelsesforordning (EU) 2015/2032 af 13. november 2015 om ændring af gennemførelsesforordning (EU) 2015/1089 for så vidt angår budgetlofterne for 2015 for visse ordninger for direkte støtte til Det Forenede Kongerige

text:
               14.11.2015

               DA

               Den Europæiske Unions Tidende

               L 298/6

         KOMMISSIONENS GENNEMFØRELSESFORORDNING (EU) 2015/2032
   af 13. november 2015
   om ændring af gennemførelsesforordning (EU) 2015/1089 for så vidt angår budgetlofterne for 2015 for visse ordninger for direkte støtte til Det Forenede Kongerige
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1307/2013 af 17. december 2013 om fastsættelse af regler for direkte betalinger til landbrugere under støtteordninger inden for rammerne af den fælles landbrugspolitik og om ophævelse af Rådets forordning (EF) nr. 637/2008 og Rådets forordning (EF) nr. 73/2009 (1), særlig artikel 22, stk. 1, artikel 42, stk. 2, og artikel 51, stk. 4, og
   ud fra følgende betragtninger:

               (1)

               I Kommissionens gennemførelsesforordning (EU) 2015/1089 (2) fastsattes de årlige nationale lofter for de relevante direkte betalingsforanstaltninger i 2015.

               (2)

               I Det Forenede Kongerige er lovgivningen om gennemførelse af EU's regler om direkte betalinger i Wales er blevet ophævet af en national retskendelse. Derfor traf Det Forenede Kongerige nye beslutninger vedrørende gennemførelsen af direkte betalinger i Wales og oplyste Kommissionen herom. Selv om det påhviler Det Forenede Kongerige at sikre, at de nye beslutninger overholder den gældende retlige ramme og de generelle principper i EU-retten, er det hensigtsmæssigt at tage hensyn til disse nye beslutninger. Da disse nye beslutninger for Det Forenede Kongerige nærmere bestemt påvirker beregningen af de årlige nationale lofter for 2015 for grundbetalingsordningen og betalingen til unge landbrugere, er det hensigtsmæssigt at ændre disse lofter i overensstemmelse hermed. Derudover er det på grundlag af disse beslutninger hensigtsmæssigt at fastsætte loftet for omfordelingsbetalingen for 2015 for Det Forenede Kongerige.

               (3)

               Gennemførelsesforordning (EU) 2015/1089 bør derfor ændres.

               (4)

               For år 2015 begyndte gennemførelsen af de ordninger for direkte støtte, der er fastsat i forordning (EU) nr. 1307/2013, den 1. januar 2015. Af hensyn til sammenhængen mellem nævnte forordnings anvendelighed for ansøgningsåret 2015 og anvendeligheden af de dertil svarende budgetlofter bør nærværende forordning anvendes fra samme dato.

               (5)

               Foranstaltningerne i denne forordning er i overensstemmelse med udtalelse fra Forvaltningskomitéen for Direkte Betalinger —

         VEDTAGET DENNE FORORDNING:
   Artikel 1
   Ændring af Kommissionens gennemførelsesforordning (EU) 2015/1089
   Bilaget til gennemførelsesforordning (EU) 2015/1089 ændres i overensstemmelse med bilaget til nærværende forordning.
   Artikel 2
   Ikrafttrædelse og anvendelse
   Denne forordning træder i kraft dagen efter offentliggørelsen i Den Europæiske Unions Tidende.
   Den anvendes fra den 1. januar 2015.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 13. november 2015.

            På Kommissionens vegne

         Jean-Claude JUNCKER

            Formand

      (1)  EUT L 347 af 20.12.2013, s. 608.

      (2)  Kommissionens gennemførelsesforordning (EU) 2015/1089 af 6. juli 2015 om fastsættelse for 2015 af budgetlofterne for visse ordninger for direkte støtte, jf. Europa-Parlamentets og Rådets forordning (EU) nr. 1307/2013, og om fastsættelse af andelen til den særlige minerydningsreserve i Kroatien (EUT L 176 af 6.7.2015, s. 29).

      BILAG
      I bilaget til gennemførelsesforordning (EU) 2015/1089 foretages følgende ændringer:

                  1)

                  I punkt I affattes angivelserne vedrørende Det Forenede Kongerige således:

                              »Det Forenede Kongerige

                              2 100 795«

                  2)

                  I punkt III indsættes følgende angivelser vedrørende Det Forenede Kongerige:

                              »Det Forenede Kongerige

                              16 134«

                  3)

                  I punkt VI affattes angivelserne vedrørende Det Forenede Kongerige således:

                              »Det Forenede Kongerige

                              51 798«


title: Kommissionens gennemførelsesforordning (EU) nr. 1079/2014 af 14. oktober 2014 om fastsættelse for bogføringsåret 2015 for EGFL af de rentesatser, der skal anvendes ved beregningen af de finansielle omkostninger i forbindelse med opkøb, oplagring og afsætning af interventionsprodukter

text:
               15.10.2014

               DA

               Den Europæiske Unions Tidende

               L 297/7

         KOMMISSIONENS GENNEMFØRELSESFORORDNING (EU) Nr. 1079/2014
   af 14. oktober 2014
   om fastsættelse for bogføringsåret 2015 for EGFL af de rentesatser, der skal anvendes ved beregningen af de finansielle omkostninger i forbindelse med opkøb, oplagring og afsætning af interventionsprodukter
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1306/2013 af 17. december 2013 om finansiering, forvaltning og overvågning af den fælles landbrugspolitik og om ophævelse af Rådets forordning (EØF) nr. 352/78, (EF) nr. 165/94, (EF) nr. 2799/98, (EF) nr. 814/2000, (EF) nr. 1290/2005 og (EF) nr. 485/2008 (1), særlig artikel 20, stk. 1 og 4, og
   efter høring af Komitéen for Landbrugsfondene, og
   ud fra følgende betragtninger:

               (1)

               I artikel 3, stk. 1, litra a), i Kommissionens delegerede forordning (EU) nr. 906/2014 (2) er det fastsat, at udgifter i forbindelse med finansielle omkostninger i forbindelse med de af medlemsstaterne tilvejebragte midler til køb af produkter, skal fastsættes i overensstemmelse med de beregningsregler, der er fastsat i bilag I til nævnte forordning.

               (2)

               Ifølge punkt I.1 i bilag I til delegeret forordning (EU) nr. 906/2014 beregnes de pågældende finansielle omkostninger på grundlag af en ensartet rentesats for EU, som Kommissionen fastsætter i begyndelsen af hvert bogføringsår. Denne rentesats svarer til gennemsnittet af Euribor-terminsrentesatserne for tre- og tolvmånederslån, der blev registreret i de seks måneder inden den meddelelse fra medlemsstaterne, der er fastsat i første afsnit i punkt I.2 i nævnte bilag, idet de vægtes med henholdsvis en tredjedel og to tredjedele.

               (3)

               Hvis en medlemsstat, jf. andet afsnit i punkt I.2 i bilag I til delegeret forordning (EU) nr. 906/2014, ikke har indgivet en meddelelse i den form og inden udløbet af den frist, der er omhandlet i første afsnit i nævnte punkt, anses denne medlemsstats rentesats for at være 0 %. Såfremt en medlemsstat erklærer, at den ikke har afholdt renteomkostninger, fordi den i referenceperioden ikke havde landbrugsprodukter til offentlig oplagring, fastsætter Kommissionen nævnte rentesats i overensstemmelse med tredje afsnit i nævnte punkt.

               (4)

               I overensstemmelse med punkt I.3 i bilag I til delegeret forordning (EU) nr. 906/2014 skal den rentesats, som er fastlagt på grundlag af punkt I.2 i nævnte bilag, sammenholdes med den ensartede rentesats, som er fastsat på grundlag af punkt I.1 i nævnte bilag. Den rentesats, som fastsættes for hver medlemsstat, skal være den laveste af disse to rentesatser.

               (5)

               Eftersom der ingen landbrugsprodukter var i offentlig oplagring i referenceperioden på seks måneder, nærmere bestemt fra marts til august 2014, blev medlemsstaterne ikke anmodet om at indgive meddelelser i henhold til første afsnit i punkt I.2 i bilag I til delegeret forordning (EU) nr. 906/2014.

               (6)

               Rentesatserne for bogføringsåret 2015 for EGFL bør fastsættes under hensyn til ovenstående forskellige faktorer —

         VEDTAGET DENNE FORORDNING:
   Artikel 1
   For udgifterne til de finansielle omkostninger i forbindelse med de af medlemsstaterne tilvejebragte midler til opkøb af interventionsprodukter, som skal bogføres i bogføringsåret 2015 for Den Europæiske Garantifond for Landbruget (EGFL), fastsættes det, at rentesatserne som omhandlet i bilag I til delegeret forordning (EU) nr. 906/2014 i henhold til artikel 3, stk. 1, litra a), i nævnte forordning skal svare til den ensartede rentesats på 0,4 %.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.
   Den anvendes fra den 1. oktober 2014.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 14. oktober 2014.

            På Kommissionens vegne

         José Manuel BARROSO

            Formand

      (1)  EUT L 347 af 20.12.2013, s. 549.

      (2)  Kommissionens delegerede forordning (EU) nr. 906/2014 af 11. marts 2014 om supplerende regler til Europa-Parlamentets og Rådets forordning (EU) nr. 1306/2013 for så vidt angår offentlige interventionsudgifter (EUT L 255 af 28.8.2014, s. 1).